

 **Anexa nr. 1 la Hotărârea nr. 126/2023**

**Notă de fundamentare**

a Proiectului “Dotarea Casei de Tip Familial ”Perlino” Cluj-Napoca”

 Casa de Tip Familial ”Perlino” este un serviciu social de tip rezidențial, componentă a Complexului de Servicii Sociale Cluj-Napoca din cadrul Direcției Generale de Asistență Socială și Protecția Copilului Cluj.

 Serviciul a fost înființat în anul 2003 în cadrul Proiectului PHARE Ro, inițial, sub denumirea de Adăpost ”Perlino”, fiind componentă a Centrului Județean de Intervenție pentru Copilul Abuzat Cluj. De-a lungul timpului serviciul a oferit găzduire temporară și sprijin copiilor, victime ale abuzului. În prezent, Casa de Tip Familial ”Perlino” găzduiește 12 copii, din care 5 fete și 7 băieți.

Serviciul social a fost dotat cu cele necesare în anul 2003 și, de atunci, doar anumite obiecte au fost schimbate astfel că mobilierul se află într-o stare avansată de deteriorare. Pentru a asigura o intervenție pozitivă în cazul copilul abuzat, neglijat sau exploatat una dintre măsuri este asigurarea unui mediu securizant, în care victima să se simtă în siguranță.

Casa de tip familial care oferă servicii sociale de tip rezidențial, trebuie să funcționeze conform standardelor minime de calitate într-o clădire care asigură un mediu de viață sigur și confortabil, precum și un acces facil în toate spațiile proprii, interioare și exterioare. Asfel copiii trăiesc într-un mediu de viață sigur, confortabil, accesibil și deschis care facilitează integrarea în familie și comunitate La nivelul serviciului social rezidențial trebuie să existe spații suficiente, ca suprafață și compartimentare, pentru a asigura condiții adecvate realizării misiunii sale, o cameră pentru activități comune zilnice, un spațiu de servire a mesei și un spațiu pentru întâlniri private. Spațiile comune trebuie să fie dotate cu mobilierul și echipamentele adecvate scopului, suficiente pentru a permite utilizarea acestora de toți copiii. De asemene la nivelul casei se asigură obligatoriu mijloacele necesare pentru comunicarea la distanță - telefon mobil, precum și de un calculator sau laptop cu acces la internet.

Casa de tip familial, trebuie să dispună de spații de cazare (dormitoare) suficiente și dotate corespunzător pentru a asigura confortul necesar odihnei și somnului. Dormitoarele organizate pe sexe trebuie să fie mobilate cu cel puțin un pat și e noptieră pentru fiecare copil. Fiecare pat este dotat cu cazarmamentul necesar și are prevăzută o instalație de iluminat pentru uz propriu Centrul pune la dispoziția copiilor obiectele de cazarmament necesare, curate și neuzate (saltele, perne, pături, lenjerie de pat, ș.a..)

Mediul joacă un rol esențial în dezvoltarea personalității copilului. Complexitatea și specificul dezvoltării psihice sunt determinate de două grupe de factori: factori interni și factori externi, cum sunt mediul si educatia.

Schimbarea mobilierului din casă și achiziționarea de laptopuri au ca scop creearea unui mediu propice pentru dezvoltarea și educarea copiilor care au suferit diferite forme de abuz. Conceptul de mediu pozitiv de creștere și îngrijire a copilului contribuie la dezvoltarea mecanismelor cognitive, nivelului funcțional, emoțional și relațional. În acest sens, responsabilitatea DGASPC se extinde nu doar la îngrijirea copilului, ci și la crearea unui mediu stimulant. Aici putem menționa dezvoltarea deprinderilor de autoservire, accesul la rutina zilnică, explorarea obiectelor într-un mod securizant și relaționarea activă cu cei din jur. Un mediu securizant ajută victima să-și modifice gândurile negative și să le reformuleze într-o manieră pozitivă. Focalizarea copilului pe mediul său și evaluarea nivelului de periculozitate într-o manieră realistă, duce la un sentiment de siguranță.Acest proces, de asigurare a unui mediu securizant/sigur, cât mai aproape de cel familial, precum și dotarea casei cu obiecte specifice vârstei copilului va duce la dezvoltarea deprinderilor de viață a copilului instituționalizat, o autonomie mai mare, o educație mai bună, precum și la diminuarea tulburărilor psiho-traumatice.

**Aria si impactul județean:**

 **Scopul** servicilor sociale este de a acorda servicii specializate copiilor victime ale diferitelor forme de abuz, neglijăre în vederea depăşirii acestor situaţii de dificultate, vulnerabilitate sau de risc, promovarea incluziunii sociale şi creşterea calităţii vieţii.

Obiectul solicitării:

Obținerea de fonduri în vederea îmbunătățirii servicilor sociale și respectarea standardelor minine de calitate obligatorii în vigoare.

Dotări în vederea respectării standardelor minime de calitate prevăzute prin Ordinul nr. 25/2019. Respectarea Ordinului nr. 1761 din 3 septembrie 2021 pentru aprobarea Normelor tehnice privind curăţarea,dezinfecţia si sterilizarea în unităţile sanitare publice şi private.

Oportunitatea*:* în acest sens este mai mult decât necesar realizarea acestor invenstiții pentru asigurarea condițiilor bază și de siguranța în vederea respectării standardelor în domeniu, prevăzute de Ordinul nr. 25/2019.

**Fondurile solicitate**: valoarea totală estimată a obiectivului/categoriei de investiţii exprimată în mii lei cu TVA inclus): 65 406 lei.

 **Contrasemnează:**

 p. **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**